I 1909 ble det bygd elektrisk kraftstasjon i Fennefossen. I 1910 ble det bygd taubane mellom smelteverket og Flåt nikkelgruve. Samtidig ble det bygd et raffineringsverk i Kristiansand. Det ble nå også smeltet malm fra andre nikkelgruver. I 1917 ble det anlagt et flotasjonsverk på Mykleåsen. I 1920 ble det stans i gruvedriften på grunn av krisen som fulgte etter slutten av første verdenskrig.